### | | | | --- | --- | | | | | --- | | **Teknik- og Miljøudvalget** 11. juni 2020 Sagsnr. 710-2019-38382 Dok.nr. 710-2020-17999 Sagsbehandler DPLVSO | | 123.                Anmodning fra Evida om principbeslutning om ekspropriation - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Varmeforsyningsloven (§§ 2 og 16), [adresse]

###

**SAGENS INDHOLD**

I denne sag skal Byrådet tage stilling til vedlagte
anmodning (bilag 1) fra gasselskabet Evida Nord A/S (herefter Evida) om
principbeslutning om ekspropriation i forbindelse med etablering af en ca. 10
km lang gastransmissionsledning. Ledningen skal forbinde det kommende
opgraderingsanlæg på OL Biogas ved [adresse] med Evidas eksisterende måle-
og regulatorstation (M/R) i [adresse].

OL Biogas fik i 2018 miljøgodkendelse til etablering af et
opgraderingsanlæg, hvor al den producerede biogas fremover skal opgraderes til
naturgaskvalitet og derefter ledes til naturgasnettet, hvor den vil bidrage til
en reduktion i forbruget af almindelig naturgas.

Etableringen af transmissionsledningen berører 20 ejendomme
i [adresse] – se oversigtsplan i bilag 2. Evida har indgået frivillige
forhåndsaftaler med alle berørte lodsejere, men for at sikre projektets
fremdrift, ønsker Evida mulighed for, at retten til anlæg af ledninger og pålæg
af servitutter vil kunne sikres ved eks-propriation. En principbeslutning om
ekspropriation har desuden den virkning for lodsejerne, at erstatninger for
servitutpålæg m.v. vil kunne anerkendes som skattefrie. Servitutteksten fremgår
af bilag 3.

Evida (tidligere HMN GasNet) blev 1. april 2019 købt af
Energinet.dk og blev dermed en statslig virksomhed, som Miljøstyrelsen nu er
myndighed for. Eventuel ekspropriation vil skulle foretages af Favrskov Kommune.

**VURDERING**

Teknik og Miljø vurderer, at projektet er miljømæssigt
fordelagtigt og at muligheden for ekspropriation er nødvendig for at kunne
gennemføre projektet i tilfælde af, at alle arealerne ikke kan erhverves ved
frivillige aftaler.

Evida vil primært etablere ledningsanlægget i markarealer
langs veje, skel og bevoksningsgrænser. Hvor det er nødvendigt at krydse
beskyttede naturområder og vandløb, diger, bevoksninger og andre naturområder,
vil krydsninger ske via underboring efter forudgående tilladelse fra kommunen.

Teknik og Miljø vurderer, at den valgte placering af
gasledningen ikke vil være i konflikt med den gældende kommuneplan.

Evida er selv ansvarlig for at indhente øvrige tilladelser,
der måtte være nødvendige for at gennemføre projektet.

**ØKONOMI**

Projektet får ingen økonomiske konsekvenser for [adresse]
Kommune.

**INDDRAGELSE**

Evida har haft kontakt til de berørte lodsejere og har
indgået frivillige forhåndsaftaler om arealafståelse med dem alle. Teknik og
Miljø har modtaget kopi af alle forhåndsaftaler.

Som VVM-myndighed for Energinet.dk, har Miljøstyrelsen
foretaget en screening af projektet. Miljøstyrelsen forventer at træffe
afgørelse om, at etableringen af gasledningen ikke vil medføre væsentlige
miljøpåvirkninger, og har den 30. marts 2020 sendt et udkast til
screeningsafgørelsen i partshøring ved bl.a. [adresse], der ligeledes
har været hørt og inddraget i forbindelse med screeningsarbejdet.

Opgraderingen af biogassen fra OL Biogas medfører, at [adresse]
Kraftvarmeværk ikke længere modtager overskudsvarme fra biogasanlægget.
Varmeværket planlægger derfor at etablere et 1,3 MW varmepumpeanlæg som et
billigere og mere miljøvenligt alternativ til deres eksisterende naturgasmotor
og -kedel.

**INDSTILLING**

Direktøren for Teknik og Miljø indstiller til Byrådet:

1.     At Evida
Nord A/S’ anmodning imødekommes ved at træffe principbeslutning om
ekspropriation i forbindelse med etablering af gasledning fra OL Biogas ved
[adresse] til M/R-station i [adresse].

**BESLUTNING**

**Bilag**

|  |  |
| --- | --- |
| Bilag 1, Anmodning om Beth Bruun om ekspropriation - [adresse] | 710-2020-17799 |
| Bilag 2, Oversigtsplan | 710-2020-17796 |
| Bilag 3, Servituttekst | 710-2020-17805 |